Arutelu:Avatud ühiskond - Vikipeedia, vaba entsüklopeedia

# Arutelu:Avatud ühiskond

### Allikas: Vikipeedia

Minu meelest pole õige alustada vastandusest Bergsoni mõistele, liiatigi pole üldse kindel, kas siin mingit seost on. Bergsoni mõiste kohta peaks olema eraldi artikkel. Andres 17. aprill 2006, kell 11.24 (UTC)

Minu meelest Popper ise tunnistab siin otsest seost. Ta teadis Bergsoni määratlust ja võttis selle mingis tähenduses üle. Võimalik, et kogemata või ringteid pidi, aga siiski. Popper on seda seost hiljem igatahes selgitanud. --Kamma 17. aprill 2006, kell 11.34 (UTC)

  Kui Sa ei taha kahte artiklit teha, siis võiks teha kas või nii, et rääkida alguses ainult Popperi mõistest; Bergsoni mõistest ja selle seosest Popperi mõistega rääkida kuskil lõpus eraldi alajaotuses. Või siis kirjutada kohe alguses, et tegemist on mõistega, mida on eri versioonides kasutanud Bergson ja Popper. Siis võiks rääkida algul Bergsoni mõistest, seejärel Popperi mõistest.

  Peale selle võiks olla eraldi artikkel ka suletud ühiskonnast. Andres 17. aprill 2006, kell 16.40 (UTC)

Väsitav on lugeda seda artiklit, võiks panna alapealkirjad. 193.40.5.245 17. aprill 2006, kell 16.49 (UTC)

falsifikatsioonilise propagandaga.

  See ei ole minu meelest korrektne sõnastus. Kas võiks öelda "falsifikatsionismi propagandaga"? Andres 26. juuni 2006, kell 20.27 (UTC)

    Konkreetne tegevus predikaadiga falsifikatsiooniline (falsifitseeriv) on antud juhul propaganda, aga mitte ei propageerita falsifitseerimist. --Kamma 27. juuni 2006, kell 08.21 (UTC)

      Sellisel juhul on minu meelest kindlasti parem öelda "falsifitseeriv", sest selle sõna tähendus on selgem. Aga ma ei saa aru, mida see tähendab. Kuidas propaganda falsifitseerib ja mida ta falsifitseerib? Andres 27. juuni 2006, kell 19.55 (UTC)

        Popper falsifitseerib suletud ühiskondi nende rakenduse või praktilisuse osas. Propaganda on suletud ühiskondade vastu, lähtub soovist neid falsifitseerida, kuid -- minu poolest -- jättes lahtiseks, kas see õnnestub või mitte: on propaganda falsifikatsiooniline ehk falsifitseerimise meetodit kätkev, kuid mitte iseenesest mõistatavalt midagi kindlatel alustel ära falsifitseeriv. --Kamma 28. juuni 2006, kell 10.04 (UTC)

          Sellisel juhul võiks öelda "falsifitseerida püüdev". See oleks ~minu meelest igal juhul selgem kui "falsifikatsiooniline". Peale selle, falsifitseerimise mõiste ülekandmine teooriatelt ühiskondadele pole enesestmõistetav. Seda tuleks selgitada. Praegune esitus on väga raskesti mõistetav. Andres 28. juuni 2006, kell 10.36 (UTC)

            Popper ise kasutab seda mõistet niimoodi. Ta püüab falsifitseerida mistahes osasid oma tõlgenduses, isegi Platoni hingeelu nüansse. Muidu nõus. --Kamma 28. juuni 2006, kell 10.43 (UTC)

              Just seda tulekski eksplitseerida, et Popper seda mõistet niimoodi kasutab, samuti selgitada, mis alusel ta seda teeb. Selgitus võib muidugi olla ka mõnes teises artiklis, aga selle artikli lugejal peab olema võimalus sellest tekstist siin aru saada. Andres 28. juuni 2006, kell 11.00 (UTC)

              Ka uue redaktsiooni puhul tekitab falsifikatsiooni mõiste kasutamine küsimusi. Aga vist oleks tõesti õigem kirjutada neist asjust artiklis falsifikatsioon. Andres 28. juuni 2006, kell 11.03 (UTC)

Välja otsitud andmebaasist "http://et.wikipedia.org../../../a/v/a/Arutelu%7EAvatud_%C3%BChiskond_5bfb.html"

##### Views

- Artikkel
- Arutelu
- Viimane redaktsioon

##### Otsi